# בר גיורא (ארגון)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בר גיורא הוא ארגון שמירה יהודי חשאי שפעל בראשית המאה ה-20 בארץ ישראל. מטרת הארגון הייתה לכבוש את השמירה במושבות היהודיות מידי הערבים והצ'רקסים ולהעבירה לידיים יהודיות.

בר גיורא נולד בחג הסוכות, ב-29 בספטמבר 1907 באספה חשאית שנתקיימה בחדרו הקטן של יצחק בן צבי ביפו . המשתתפים באספה היו קבוצת פעילים ממפלגת "פועלי ציון" היהודית-רוסית, נכחו במקום: יצחק בן צבי, ישראל שוחט, ישראל גלעדי, אלכסנדר זייד, ברלה שויגר, יחזקאל ניסנוב, יחזקאל חנקין, צבי בקר. הארגון נקרא על שמו של שמעון בר גיורא, אחד ממנהיגי המרד הגדול. לתפקיד מפקדו נבחר ישראל שוחט.

בתקופת העלייה הראשונה, עקב התגברות ההתקפות הערביות על המושבות היהודיות בשל התעוררות הלאומית אצל הערבים, החלו מוסרים היהודים את השמירה על היישובים לידי שומרים ערבים וצ'רקסים. לבני העלייה השנייה מצב זה לא התאים מבחינה אידיאולוגית. הם האמינו שיש צורך בהעברת השמירה על היישובים היהודים לידיים יהודיות. מספר פעילים ממפלגת "פועלי ציון" החלו מגבשים מסגרת ארגונית, על מנת לכבוש את השמירה ולהעבירה לידיים יהודיות.

המשימה הראשונה שעמדה בפני הארגון החדש, "בר גיורא", הייתה כיבוש השמירה על הקולקטיב בחוות סג'רה (אילניה, 1907) מידי השומרים הצ'רקסים. משימה זאת הצליחה וחוות סג'רה הפכה גם למרכז הארגון. בעקבות הצלחת המשימה קיבל הארגון גם את השמירה על מסחה (כפר תבור, 1908) בתנאי שיועסקו אך ורק שומרים יהודים.

הקיבוץ כפר גלעדי הוקם בשנת 1916 ונקרא תחילה "כפר בר-גיורא". לאחר שישראל גלעדי נפטר בשנת 1918 בגיל 32, חבריו החליטו לקרא למקום על שמו- "כפר גלעדי".

עם התרחבות הצורך בשמירה היהודית הוקם על ידי מייסדיו של בר גיורא ארגון חדש בעל מסגרת רחבה יותר בשם "השומר". ארגון זה החליף למעשה את "בר גיורא", שחדל לתפקד באופן עצמאי.

## [עריכה] לקריאה נוספת

אברהם יערי, זכרונות ארץ ישראל, הוצאת המחלקה לעניני נוער של ההסתדרות הציונית, תש"ז, חלק שני עמ' 835.

מחתרות בארץ ישראל לפני קום המדינה

בר-גיורא והשומר | ניל"י | ההגנה והפלמ"ח | האצ"ל | לח"י

מקור: http://he.wikipedia.org../../../%D7%91/%D7%A8/_/%D7%91%D7%A8_%D7%92%D7%99%D7%95%D7%A8%D7%90_%28%D7%90%D7%A8%D7%92%D7%95%D7%9F%29.html

קטגוריות: תולדות עם ישראל | היסטוריה של ארץ ישראל | מחתרות בארץ ישראל | ארגונים ציוניים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Français